L 356/228 Jurnalul Oficial al Uniunii Europene 12.12.2014 REGULAMENTUL (UE) NR. 1302/2014 AL COMISIEI din 18 noiembrie 2014 privind o specificație tehnică de interoperabilitate referitoare la subsistemul „material rulant — material rulant de călători și locomotive” al sistemului feroviar din Uniunea Europeană (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Directiva 2008/57/CE a Parlamentului European și a Consiliului din 17 iunie 2008 privind interoperabi- litatea sistemului feroviar în Comunitate ('), în special articolul 6 alineatul (1) al doilea paragraf, întrucât: (1) Conform articolului 12 din Regulamentul (CE) nr. 881/2004 al Parlamentului European și al Consiliului ( privind înființarea unei Agenţii Europene a Căilor Ferate, Agenţia Europeană a Căilor Ferate (denumită în conti- nuare „agenția”) trebuie să se asigure că specificațiile tehnice de interoperabilitate (denumite în continuare „STI- uri”) sunt adaptate la progresul tehnic, la evoluțiile pieţei şi la cerințele sociale și să propună Comisiei modificarea STI-urilor după cum consideră necesar. (2) Prin Decizia C(2010) 2576 din 29 aprilie 2010, Comisia a acordat agenției un mandat pentru elaborarea şi revi- zuirea STI-urilor în vederea extinderii domeniului de aplicare al acestora la întregul sistem feroviar al Uniunii. În temeiul mandatului respectiv, agenției i s-a solicitat să extindă domeniul de aplicare al STI referitoare la subsis- temul „material rulant — material rulant de călători și locomotive” la întregul sistem feroviar din Uniune. (3 La 12 decembrie 2012, agenția a emis o recomandare cu privire la versiunea revizuită a TSI referitoare la subsis- temul „material rulant — material rulant de călători și locomotive”. (4) Pentru a ține seama de evoluțiile tehnologice şi pentru a încuraja modernizarea, ar trebui ca soluțiile inovatoare să fie promovate, iar implementarea lor să fie permisă, în anumite condiții. Atunci când se propune o soluție inovatoare, fabricantul sau reprezentantul său autorizat ar trebui să precizeze modul în care aceasta se abate de la secțiunea relevantă din STI sau modul în care o completează, iar soluția inovatoare ar trebui evaluată de Comisie. Dacă această evaluare este pozitivă, agenția ar trebui să definească specificațiile funcționale şi de interfață cores- punzătoare ale soluției inovatoare și să elaboreze metodele de evaluare pertinente. (5)  STI privind materialul rulant stabilită prin prezenta decizie nu cuprinde toate cerinţele esențiale. În conformitate cu articolul 5 alineatul (6) din Directiva 2008/57|/CE, aspectele tehnice care nu sunt cuprinse în textul acesteia ar trebui identificate ca „puncte deschise” reglementate de normele naționale aplicabile în fiecare stat membru. (6)  În conformitate cu articolul 17 alineatul (3) din Directiva 2008/57|CE, statele membre trebuie să notifice Comisiei şi celorlalte state membre normele tehnice și procedurile de evaluare a conformității şi de verificare care urmează să fie utilizate în anumite cazuri, precum şi organismele responsabile cu îndeplinirea procedurilor respective. Aceeași obligație ar trebui prevăzută în ceea ce priveşte punctele deschise. (7) În prezent, materialul rulant este exploatat în temeiul acordurilor naționale, bilaterale, multinaționale sau interna- ționale în vigoare. Este important ca acordurile respective să nu împiedice progresele actuale și viitoare în direcția realizării interoperabilității. Prin urmare, statele membre ar trebui să notifice aceste acorduri Comisiei. (8)  În conformitate cu articolul 11 alineatul (5) din Directiva 2008/57|CE, STI privind materialul rulant ar trebui să permită, pe o perioadă limitată de timp, ca elementele constitutive de interoperabilitate să fie încorporate în subsisteme fără certificare, sub rezerva îndeplinirii anumitor condiții. () JOL191,18.7.2008, p. 1. () Regulamentul (CE) nr. 881/2004 al Parlamentului European şi al Consiliului din 29 aprilie 2004 privind înființarea unei Agenţii Euro- pene a Căilor Ferate (Regulamentul privind agenția) JO L 164, 30.4.2004, p. 1).